Erinaceus

Erinaceus (po slovensky jež) je rod z čeľade ježovité.

 Charakteristika (pre rod Erinaceus vymedzený podľa Wilson et al. 2005) 
Podľa dnes bežnej klasifikácie zahŕňa 4 recentné druhy: Erinaceus europaeus, Erinaceus roumanicus, Erinaceus concolor a Erinaceus amurensis (porov. nižšie systematiku). Prvý druh sa v súčasnosti po slovensky volá najsprávnejšie jež tmavý, druhý aj tretí sa volajú jež bledý (správne použitie slovenského názvu je teda pre tieto dva druhy nejasné) - pozri vysvetlenie v článku jež tmavý.

Na Slovensku žije druh Erinaceus roumanicus, ojedinele aj druh Erinaceus europaeus.http://www.nature.com/hdy/journal/v108/n3/fig_tab/hdy201167f2.html#figure-titleHlodavce a hmyzožravce Slovenska

Rod Erinaceus žije v Európe (Erinceus europaeus a Erinaceus roumanicus) a v Ázii (Erinaceus concolor a Erinaceus amurensis).  Má zavalité telo s pichliačovým šatom na chrbte. Mohutne vyvinutá kožná svalovina im umožňuje skrútiť sa do klbka a tak sa chrániť pred nepriateľom. Farba je prevažne tmavo žltkavohnedá. Je to nočný cicavec, cez deň skrytý spí. Okrem toho spí aj celú zimu. Živý sa hmyzom, červami, mäkkýšmi, obojživelníkmi, plazmi a vajcami, výnimočne je rastlinné plody. Dožíva sa okolo 9 rokov. Tri hlavné druhy možno odlíšiť podľa zafarbenia: Jež tmavý (Erinaceus europaeus) má výrazne tmavé škvrny na bokoch hornej čeľuste (od očí po ňucháč), t.j. tzv. „okuliare“ v tvare V, a žltkavohnedú brušnú stranu; Erinaceus roumanicus a Erinaceus concolor majú naopak jednofarebnú hlavu (za mlada veľmi tmavú, v dospelosti svetlú) a brušnú stranu majú za mlada tmavú s výrazne bielou škrvnou na prsiach, ktorá sa vo vyššom veku stáva belavou.jež obyčajný. In: Pyramída č. 54. Okrem toho jež tmavý má pichliače rovnomerne tmavé s bielymi priečnymi krúžkami; spomínané dva druhy naopak mávajú pichliače nerovnomerne tmavé s bledými priečnymi krúžkami, ale mávajú aj jednofarebné pichliače. 

Pozri aj charakteristiku v článku ježovité a jež tmavý.

 Systematika recentných taxónov 
Ukážky niektorých systematík:

Wilson et al. 2005
Erinaceus:
Erinaceus europaeus 
Erinaceus roumanicus
Erinaceus concolor
Erinaceus amurensis 

Corbet et al 1991.Corbet, G.B. & Hill, J.E. 1991. A World List of Mammalian Species, Third edition. Natural History Museum Publications & Oxford University Press, London and Oxford.: v-viii, 1-243.
Erinaceus:
Erinaceus europaeus
Erinaceus concolor – vrátane dnešného E.  roumanicus
Erinaceus amurensis 

Fiedler et al 1973.Fiedler, W., Gewalt, W., Grzimek, B., Heinemann, D., Herter, K. & Thenius, E. (eds.) 1973. Deel X: Zoogdieren I. In B. Grzimek (ed.), Het leven der dieren. Uitgeverij Het Spectrum, Utrecht/Antwerpen.: 732 pp.
Erinceus:
Erinaceus europaeus  
Erinaceus roumanicus - vrátane dnešného E. concolor
Erinaceus amurensis 
Erinaceus dealbatus  – dnes pod E. amurensis
Erinaceus koreanus  – dnes pod E. amurensis
Erinaceus miodon – dnes Mesechinus hughi

V jednej zo systematík Erinaceus concolor zahŕňal aj Erinaceus amurensisKREJČA, J. a KORBEL, L. (eds.) et al.: Veľká kniha živočíchov. 3. nezmenené vyd. Bratislava: Príroda, 1997. [1. vydanie malo názov: Z našej prírody - Živočíchy] s. 296 (Poznámka: Z textu nie je jasné, či druh zahŕňa aj dnešný Erinaceus concolor alebo len dnešný Erinaceus roumanicus a Erinaceus amurensis)

V niektorých starších systémoch rod Erinaceus obsahoval len jeden recentný druh, a to Erinaceus europaeus (v širšom zmysle), pretože dnešné taxóny E. concolor, E. roumanicus a E. amurensis patrili pod Erinaceus europaeus. K tomu pozri článok jež tmavý.

V starších systémoch sa pod Erinaceus obyčajne zaraďoval aj dnešný rod Atelerix, čiže pod Erinaceus patrili aj druhy:
Erinaceus albiventris (dnes: Atelerix albiventris) – po slovensky (?) jež bielobruchýhttp://www.biolib.cz/cz/taxondictionary/pos200,100/?elang=SK&letter=74
Erinaceus algirus (dnes: Atelerexis algirus) - po slovensky jež túlavý/jež južný/jež stredomorskýVyhláška Ministerstva životného prostredia Slovenskej republiky č. 24/2003, ktorou sa vykonáva zákon č. 543/2002 Z. z. o ochrane prírody a krajiny
Erinaceus frontalis (dnes: Atelerix frontalis)
Erinaceus sclateri (dnes: Atelerix sclateri)

V niektorých starších systémoch sa pod rod Erinaceus zaraďoval aj dnešný rod Hemiechinus, čiže pod Erinaceus patrili aj druhy Erinaceus auritus (dnes: Hemiechinus auritus) a Erinaceus collaris (dnes: Hemiechinus collaris).ježek. In: Ottův slovník naučný.; http://leccos.com/index.php/clanky/jezek 

Ojedinele sa pod rod Erinaceus zaraďoval aj dnešný rod Mesechinus.

 Vyhynuté taxóny http://palaeo-electronica.org/content/2013/428-a-new-shrew-specieshttp://www.helsinki.fi/~mhaaramo/metazoa/deuterostoma/chordata/synapsida/eutheria/insectivora/erinaceidae/erinaceinae.htmlhttp://paleobiodb.org/cgi-bin/bridge.pl?a=checkTaxonInfo&taxon_no=109540&is_real_user=1http://paleobiodb.org/cgi-bin/bridge.pl?a=basicTaxonInfo&taxon_no=40375 
Erinaceus mongolicus Schlosser, 1924
Erinaceus praeglacialis Brunner, 1933
Erinaceus davidi Jammot, 1973
Erinaceus lechei Kormos, 1934
Erinaceus samsonowiczi Sulimski, 1959
Erinaceus ostramosi Jánossy, 1972
Erinaceus sp. Rzebnik-Kowalska, 2013

 Referencie 

 Iné projekty 

 Externé odkazy 
http://www.nature.com/hdy/journal/v108/n3/full/hdy201167a.html
https://is.cuni.cz/webapps/zzp/download/140031586 

Kategória:Ježovité